બીજા બનાવમાં રાજકોટમાં રહેતી તરૂણી સાથે પણ આવું જ બન્યું હતું. બે વર્ષ પહેલાં તરૂણી ૧૫ વર્ષની હતી ત્યારે તેને ફેશબુકમાં અલી ઇમરાન મેણુ નામના યુવકે ફ્રેન્ડ રિક્વેસ્ટ મોકલી હતી. ફેશબુકથી પરિચયમાં આવેલા અલી ઇમરાને તરૂણીના ઘરે જઇને તેને મોડેલીંગ ઉપરાંત ફિલ્મ, સિરીયલમાં કામ અપાવી દેવાની લાલચ આપી હતી હતી. તરૂણીને અડપલાનો પ્રયાસ કરી ફિલ્મલાઇનમાં આવું સહન કરવાની તૈયારી રાખવી પડશે તેમ કહી શરીર સંબંધ બાંધી ગર્ભ રાખી દીધો હતો. ત્યાર પછી તે તરૂણીને ગર્ભપાત કરાવવા લઇ ગયો હતો પરંતુ ગર્ભપાત થઇ શકે તેમ ન હોવાથી અલીએ પોતે તરૂણી સાથે લગ્ન કરી લેશે તેવી પીડીતાના પરિવારને ખાતરી આપી હતી. દરમિયાન અલીનુ઼ સાચુ નામ હિરેન ભીખુભાઇ મકવાણા(રહે ગાંધીગ્રામ) હોવાનુ઼ ખુલ્યું હતું. ભાંડો ફૂટી જતાં અલી ઉર્ફે હિરેને બે હાથ જોડીને માફી માંગી પીડીતા પુખ્તવયની થાય એટલે લગ્ન કરી લેશે તેવી ખાતરી આપી હતી. ત્યાર પછી પીડીતાએ પુત્રને જન્મ આપ્યો હતો. એક દિવસ હિરેન રમાડવા લઇ જવાના બહાને પુત્રને લઇને રફૂચક્કર થઇ ગયો હતો અને પુત્રને મળવા પણ દેતો નથી. તેમજ હિરેને અર્ચના નામની યુવતી સાથે ૧૯ જૂને લગ્ન કરી લીધાની માહિતી મળી હતી. પીડીતાએ અર્ચનાને સઘળી વિગત જણાવ્યા પછી પણ હિરેન અને અર્ચનાએ પીડીતાને ઢસડીને માર મારતા ફરિયાદ નોંધાવી હતી. મહિલા પોલીસે હિરેન અને અર્ચનાની શોધખોળ શરૂ કરી છે.